Lyfjafyrirtæki tapa tveimur milljörðum
Tap á rekstri fyrirtækja sem flytja inn og dreifa lyfjum á Íslandi stefnir í að vera á milli tveir og þrír milljarðar króna á þessu ári. Þetta er mat Hreggviðs Jónssonar, stjórnarformanns Vistor, sem er eitt umsvifamesta fyrirtæki í innflutningi á lyfjum og tækjum fyrir heilbrigðiskerfið hér á landi.
"Þetta segir mér, miðað við það sem ég þekki til í þessari grein, að allt eigið fé fyrirtækja sé farið," segir Hreggviður.
Stærsta orsökin fyrir þessari stöðu innflutningsfyrirtækja á lyfjum er eins og hjá mörgum öðrum fyrirtækjum fall krónunnar. Erlend lán hafa hækkað í krónum og kostnaður hækkað innanlands vegna verðbólgu og launahækkana.
"Þetta er ekkert öðruvísi en er að gerast hjá mörgum öðrum fyrirtækjum í dag, sérstaklega þeim sem eru fjármögnuð í erlendri mynt.
Okkar framlegð nægir heldur ekki til að bæta upp tapið sem hefur orðið vegna gengishruns á síðustu misserum. Vara sem við keyptum í september og greiddum eftir 60 daga hækkaði yfir 30% á meðan í krónum. Það er engin álagning sem ræður við það," bendir Hreggviður á.
Samkomulag heilbrigðisráðherra og seljenda frumlyfja, sem gert var árið 2004 og komst að fullu til framkvæmda 2006, leiddi til 13% lækkun á heildsöluverði lyfja. Frumlyf eru um 80% af öllum lyfjamarkaðnum.
Hreggviður segir að lyfjaverð hér á landi miðist við meðalverð frumlyfja í Danmörku, Svíþjóð og Noregi. Nú sé heildsöluverð á frumlyfjum 6-7% lægra en í Danmörku sem er tuttugu sinnum stærri.
Tap á rekstri fyrirtækja sem flytja inn og dreifa lyfjum á Íslandi stefnir í að vera á milli tveir og þrír milljarðar króna á þessu ári.
Þetta er mat Hreggviðs Jónssonar, stjórnarformanns Vistor, sem er eitt umsvifamesta fyrirtæki í innflutningi á lyfjum og tækjum fyrir heilbrigðiskerfið hér á landi.
Stærsta orsökin fyrir þessari stöðu innflutningsfyrirtækja á lyfjum er eins og hjá mörgum öðrum fyrirtækjum fall krónunnar.
Samkomulag heilbrigðisráðherra og seljenda frumlyfja, sem gert var árið 2004, leiddi til 13% lækkun á heildsöluverði lyfja.
Hreggviður segir að lyfjaverð hér á landi miðist við meðalverð frumlyfja í Danmörku, Svíþjóð og Noregi.